|  |  |  |  |
| --- | --- | --- | --- |
|  |  |  |  |
|  |  |  |  |
|  | Evaluering af arbejdet med den pædagogiske læreplan |  |  |
|  | Kvistgård Private Børnehus  2024 |  |



|  |
| --- |
| Om skabelonen |

|  |  |  |
| --- | --- | --- |
| Denne skabelon henvender sig til jer, som er ledere og medarbejdere i dagtilbud.  Formålet med skabelonen er at inspirere og understøtte jeres skriftlige evaluering af arbejdet med den pædagogiske læreplan. Den skal gennemføres mindst hvert andet år. Det er **ikke** et lovkrav, at I benytter denne skabelon.  Den lovgivningsmæssige ramme for udarbejdelse og evaluering af den lokale pædagogiske læreplan er dagtilbudsloven med tilhørende bekendtgørelse, der er udfoldet i Børne- og Undervisningsministeriets publikation [*Den styrkede pædagogiske læreplan, Rammer og indhold*](https://emu.dk/dagtilbud/en-paedagogisk-laereplan/den-styrkede-paedagogiske-laereplan-rammer-og-indhold)*, 2018.*  Vær opmærksom på:   * Den primære målgruppe for den skriftlige evaluering er jer selv og forældrene i jeres dagtilbud * Det er et krav, at I reviderer jeres skriftlige læreplan på baggrund af evalueringen, hvis evalueringen skulle give anledning til ændringer eller justeringer. * Fokus i evalueringen er på sammenhængen mellem det pædagogiske læringsmiljø og børnenes udbytte, dvs. hvorvidt og hvordan det pædagogiske læringsmiljø understøtter trivsel, læring, udvikling og dannelse for alle børn. * Evalueringen skal offentliggøres.   Denne skabelon indeholder alle de lovmæssige krav til evalueringen. Lovkravene finder I i de to midterste afsnit ”Evaluering og dokumentation” og ”Inddragelse af forældrebestyrelsen”. Skabelonen indeholder desuden spørgsmål, som kan støtte jeres evalueringsproces samt jeres fremadrettede arbejde med løbende at revidere den skriftlige læreplan. |  | [*Den styrkede pædagogiske læreplan, Rammer og indhold*](https://emu.dk/dagtilbud/en-paedagogisk-laereplan/den-styrkede-paedagogiske-laereplan-rammer-og-indhold)  **Brug af skabelonen**  Når I udfylder skabelonen, skal I klikke på *skrive­feltet*. I kan fremhæve tekster og indsætte billeder.  I kan slette denne side ved at markere teksten og billedet og trykke *delete*. I kan også slette den sidste side, hvis I ønsker det. |

|  |  |
| --- | --- |
| Arbejdet med den pædagogiske læreplan |  |

|  |
| --- |
| ”Lederen af dagtilbuddet er ansvarlig for at etablere en evalueringskultur i dagtilbuddet, som skal udvikle og kvalificere det pædagogiske læringsmiljø.”  ”Med evalueringskultur i dagtilbuddet forstås, at lederen har ansvar for, at det pædagogiske personale og ledelsen løbende forholder sig refleksivt til, hvordan de pædagogiske læringsmiljøer understøtter børnegruppens trivsel, læring, udvikling og dannelse.”  Den styrkede pædagogiske læreplan, Rammer og indhold, s. 50-51 |

|  |
| --- |
| Hvilke dele af vores pædagogiske læringsmiljø har vi særligt haft fokus på over de sidste 2 år?  Her kan I opliste, hvad I har haft særligt fokus på som en del af arbejdet med læreplanen, fx morgenstund, leg, social udvikling. I kan også indsætte billeder eller andet fra jeres arbejde.  Vi har særligt fokus på udelivet i børnehaven og i mellemgruppen. Vi havde sidste år besøg af naturvejleder Mirelle. Hun lavede et natur forløb sammen med personalet. Vi inviterede hende herudover til et personalemøde hvor Mirelle havde forskellige døde dyr med som vi kunne føle på (at turde overskride grænser). Vi aftalte hun skulle komme 3 gange sidste forår. Her lavede vi insekthoteller, fuglekasser, talte om sommerfugle samt kiggede på døde dyr. Mirelle har haft forskellige dyr med som vi har kigget på heriblandt fasaner, en gås, en muldvarp. Vi har indkøbt vores mus og congo snegle igennem hende. I foråret gik alle uglerne afsted til mosen i Espergærde, for at finde haletudser.  Natur og udeliv fylder en stor del af vores hverdag og vi har netop modtaget det ”Grønne spirer flag”.  I børnehaven har vi særligt fokus på børnenes trivsel og relation til hinanden. Vi er gået i gang med vores omsorgsprojekt. Børnene har skulle blive bedre til at vise omsorg overfor hinanden. Her har vi italesat, hvad er omsorg og hvordan viser man den. Børnene er blevet meget dygtige til at hjælpe hinanden. Det kan være i forbindelse med en ven er faldt, her ser vi at barnet hjælper sin ven på benene igen. Vi har fundet inspiration vis ”Kind Heart Project”.  Herudover kan af andre fokusområder nævnes:  Morgenmadssituationen (fælles)  Frokostsituationen (vuggestuen)  Musik (vuggestue og de mindste børnehavebørn)  I vuggestuen har vi særligt fokus på børnenes almene trivsel. Vuggestuebørnene har meget brug for tryghed og omsorg. |
|  |

|  |
| --- |
| Hvordan har vi organiseret vores evalueringskultur?  Her kan I **kort** beskrive jeres arbejde med at etablere en systematisk evalueringskultur. I kan fx beskrive, hvordan, hvor ofte og i hvilke fora I drøfter, reflekterer over og evaluerer jeres pædagogiske praksis. I kan også beskrive, om I arbejder med særlige metoder, fx *Redskab til selvevaluering, Tegn på læring, Redskab til forankringsproces* eller om I arbejder eksperimenterende eller undersøgende med en særlig tilgang  I Kvistgård Private Børnehus arbejder vi med EVA’s Tegn på læring skemaer. Vi evaluerer løbende men herudover har vi altid evaluering som et fast punkt på dagsordenen på personale møder. Hvert andet år har vi på vores pædagogiske dag fokus på evaluering af læreplanen. Her anvender de evalueringer der gennem tiden er blevet udarbejdet.  I hverdagen drøfter og reflekterer vi ofte når noget undrer os. Generelt synes vi, at vi bestræber os på at arbejde udfra en åben, nysgerrig og undersøgende tilgang.  Vi har lavet en dokumentationsvogn således, at materialer altid er nemt tilgængeligt. Denne kan transporteres rundt i huset og bruges inde såvel som ude.  Vi arbejder efter et årshjul. Efter hver begivenhed reflekterer vi og nedskriver vores erfaringer til brug for næste år. |

|  |
| --- |
| Hvordan har vi arbejdet med vores lokale skriftlige læreplan?  Her kan I **kort** skrive, hvordan I har grebet arbejdet an, fx om I har lavet workshop, gennemført konkrete evalueringer, haft oplæg fra interne eller eksterne. I kan også indsætte billeder eller lignende.  3 personaler har været på kursus i ”Opbygning af en evalueringskutur”. Dette ligger blandt andet til grund for, hvordan vi arbejder med evalueringer som nævnt i første punkt. Når vi har lavet evalueringer danner disse grundlag for om der eventuelt skal justeres i læreplanen. |

|  |  |
| --- | --- |
| Evaluering og dokumentation af elementer i det pædagogiske læringsmiljø |  |

|  |
| --- |
| ”Lederen er ansvarlig for, at arbejdet med den pædagogiske læreplan evalueres mindst hvert andet år med henblik på at udvikle arbejdet. Evalueringen skal tage udgangspunkt i de pæda­gogiske mål og herunder en vurdering af sammenhængen mellem det pædagogiske læringsmiljø i dagtilbuddet og børnenes trivsel, læring, udvikling og dannelse.  Evalueringen skal offentliggøres.  Lederen af dagtilbuddet er ansvarlig for at sikre en løbende pædagogisk dokumentation af sammenhængen mellem det pædagogiske læringsmiljø og børnenes trivsel, læring, udvikling og dannelse. Den pædagogiske dokumentation skal indgå i evalueringen.  Som led i at kunne evaluere sammenhængen mellem det pædagogiske læringsmiljø i dag­til­buddet og børnegruppens trivsel, læring, udvikling og dannelse kan der fokuseres på elementer i det pædagogiske læringsmiljø. På den ene side fx, hvordan børnesynet, børne­perspektivet og arbejdet med dannelse kommer til udtryk i det daglige pædagogiske arbejde, og på den anden side eksempelvis:   * Børnegruppens trivsel og læring * Børn i udsatte positioners trivsel og læring * Tosprogede børns trivsel og læring * Det enkelte barns trivsel, læring, udvikling og dannelse.   Fokus på enkelte elementer kan bidrage til at kvalificere evalueringen af sammenhængen mellem det pædagogiske læringsmiljø og børnenes trivsel, læring, udvikling og dannelse.”  Den styrkede pædagogiske læreplan, Rammer og indhold, s. 51 |

|  |
| --- |
| Udvælg en eller flere evalueringer, som I har gennemført i de seneste to år, og saml op på erfaringerne ved at svare på nedenstående fire spørgsmål for hver evaluering. De fire spørgsmål knytter an til trinene i en evalueringsproces. Vælg gerne evalueringer, som betød, at I efter­følgende ændrede jeres pædagogiske praksis.  Hvad var formålet med den evaluering, vi gennemførte?  Her skriver I **kort**, hvilket område i jeres pædagogisk læringsmiljø I satte fokus på i evalueringen og hvorfor. Hvad var det I var nysgerrige på eller der udfordrede jer? Dette er trin 1 i evalueringscirklen.  Kind Heart Project: Vi oplevede i en periode et børnefælleskab vi ikke fandt optimalt. Vi valgte derfor at sætte fokus på børnenes omsorgsfølelser, medfølelse og robusthed samt at alle har betydning for et trygt og bærende børnemiljø. |

|  |
| --- |
| Hvilken pædagogisk dokumentation har vi indsamlet i arbejdet med den gennemførte evaluering?  Her beskriver I **kort** den dokumentation af det pædagogiske læringsmiljø, I har indsamlet i forbindelse med evalueringen. Pædagogisk dokumentation kan bestå af en vifte af forskellige måder at beskrive børnenes trivsel, læring, udvikling og dannelse på, fx praksisfortællinger, fotos, observationer, videooptagelser, screeninger, relationsskemaer, børneinterviews, tegninger. Indsamling af pædagogisk dokumentation er trin 2 i evalueringscirklen. Har I under evalueringen skrevet på en planche eller lignende, kan I indsætte et billede.  Kind Heart Project: Vi anvendte fotos og nedskrev iagttagelser. Vi snakkede om eventuelle konflikter, følelser, oplevelser, handlinger m.m. ved samlinger. Børnene blev involveret i projektet og vi hjalp dem med at sætte ord på tanker og følelser samt selv at handle løsningsorienteret. Vi har lavet en planche med billeder som hænger i børnehaven. Denne har vi brugt til at snakke med børnene om hvad de tænkte og følte i den givne situation. |

|  |
| --- |
| Hvad lærte vi om sammenhængen mellem vores pædagogiske læringsmiljø og børnenes trivsel, læring, udvikling og dannelse?  Her skriver I **kort** resultaterne af jeres analyse, fx hvordan den indsamlede dokumentation gjorde jer klogere på det, I var blevet nysgerrige på? Hvad var jeres vurdering af det pædagogiske læringsmiljøs betydning for børnegruppens trivsel, læring, udvikling og dannelse? Dette er første del af trin 3 i evalueringscirklen. Har I under evalueringen skrevet resultaterne på en planche eller lignende, kan I indsætte et billede.  Kind Heart Project:  IMG_3362.jpg |

|  |
| --- |
| Hvilke ændringer og/eller justeringer af praksis gav evalueringen anledning til?  Her skriver I **kort**, hvordan I handlede på baggrund af jeres nye indsigter om jeres pædagogiske læringsmiljø. I kan bl.a. skrive, hvorvidt evalueringen gav anledning til at justere jeres pædagogiske praksis, og om den gav anledning til at afprøve konkrete tiltag og justere jeres skriftlige læreplan. I kan også samle op og se på tværs af de udvalgte områder, I har evalueret. Er justeringerne stadig en del af jeres praksis i dag? Har I brugt jeres indsigter i udvalgte evalueringer i andre sammenhænge? Dette er anden del af trin 3 i evalueringscirklen.  Kind Heart Project: Evalueringen har givet anledning til at projektet skal tilføjes i vores læreplan og dermed være en fast fremadrettet del af vores læringsmiljø. Under social udvikling og alsidig personlig udvikling vil vi beskrive vores arbejdsmetoder. |

|  |  |
| --- | --- |
| Inddragelse af forældrebestyrelsen |  |

|  |
| --- |
| ”Forældrebestyrelsen i kommunale, selvejende og udliciterede daginstitutioner skal inddrages i udarbejdelsen og evalueringen af og opfølgningen på den pædagogiske læreplan.  Forældrebestyrelsen for den kommunale dagpleje skal inddrages i udarbejdelsen og evalueringen af og opfølgningen på den pædagogiske læreplan.”  Den styrkede pædagogiske læreplan, Rammer og indhold, s. 52 |

|  |
| --- |
| Hvordan har vi inddraget forældrebestyrelsen i evalueringen af den pædagogiske læreplan?  Her skriver I **kort**, hvordan I har inddraget forældrebestyrelsen og eventuelt forældrerådet, fx om I har drøftet, hvad I har sat fokus på i løbende evalueringer, resultaterne og hvilke tiltag det har givet anledning til, eller hvordan forældrebestyrelsen aktivt har været inddraget i ændringer eller justeringer af den daglige praksis.  På bestyrelsesmøder beretter ledelsen jævnligt, hvilke fokus områder der arbejdes med i huset. Bestyrelsen er bekendt med vores læreplan og dermed vores daglige pædagogiske arbejdsmetoder. Når vi fremadrettet har lavet evalueringer vil vi på bestyrelsesmøder drøfte om disse giver anledning til eventuelle ændringer i læreplanen. |

|  |  |
| --- | --- |
| Det fremadrettede arbejde |  |

|  |
| --- |
| ”En systematisk og udviklende evalueringskultur er central for den løbende udvikling af den pædagogiske praksis, og målet er bedre pædagogiske læringsmiljøer for børnene gennem en systematisk evalueringskultur og en meningsfuld og udviklende feedback til det pædagogiske personale.”  Den styrkede pædagogiske læreplan, Rammer og indhold, s. 50-51 |

|  |
| --- |
| Hvilke områder af vores pædagogiske læringsmiljø vil vi fremadrettet sætte mere fokus på?  Her kan I **kort** skrive, hvad I vil sætte fokus på i jeres pædagogiske læringsmiljø fremadrettet og hvorfor. I afsnit ét så I tilbage på, hvad I allerede har arbejdet med. Har I fået øje på, om der er dele af jeres pædagogiske læringsmiljø, I ikke har haft fokus på, fx rutinesituationer, børn i udsatte positioner, mv.? I kan også skrive, om der er områder, I har haft fokus på, men har behov for at genbesøge.  Natur og udeliv er noget vi fremadrettet vil have stort fokus på. Vi oplever hvordan naturen som læringsmiljø påvirker børnenes udvikling og trivsel i en positiv retning. Børnene udvikler en nysgerrig, kreativ og fantasifuld tilgang til deres omverden. I naturen finder børnene et fællesskab på kryds og tværs af aldersgrupper.  Efter at have arbejdet med Kind Heart Project over en længere periode observerer vi klart en fremgang i børnenes omsorgsfølelse overfor hinanden. Dette vil vi fremadrettet have fokus på samt videreudvikle projektet. Med blik for børnenes kommende skolegang betragter vi det af stor betydning at påvirke børnene i en retning, hvor man kan udvise hensyn, drage omsorg og generelt udvise empati.  Vuggestuen vil fremadrettet arbejde med børnenes medindflydelse og medbestemmelse i eksempelvis frokost situationen. |

|  |
| --- |
| Hvordan vil vi justere organiseringen af vores evalueringskultur?  Her kan I **kort** beskrive, om I oplever, at organiseringen af jeres evalueringskultur har understøttet meningsfulde drøftelser, refleksioner, analyser og vurderinger af jeres pædagogisk praksis i hverdagen? Eller om jeres erfaringer giver anledning til at justere organiseringen af jeres evalueringskultur, fx om der er brug for at afprøve andre måder at mødes og måder at reflektere sammen, justere hyppigheden af møder eller fastholde god evalueringspraksis.  At udvikle en evalueringskultur er en længerevarende og tids krævende proces. Det er noget hele personalegruppen skal være deltagende i. Vi anvender EVA’s Tegn på læring skemaer idet disse giver god mening for os. De hjælper til gode drøftelser og reflektioner blandt personalet. Man får sat ord på sin undren, tanker og ideer. Vores fokusområde bliver mere målrettet. Vi ser vores praksis på en ny måde og får øje på om noget skal justeres.  Af dokumentationsredskaber anvender vi billedmateriale, praksisfortællinger, observationer, børneinterviews m.m. til brug for vores evalueringer. |

|  |
| --- |
| Hvordan har eller vil vi på baggrund af denne evaluering ændre og/eller justere vores skriftlige pædagogiske læreplan?  I takt med vores nedskrevne evalueringer og erfaringer vil vi løbende justere, tilføje eller ændre i læreplanen. |

|  |
| --- |
| Her kan I finde yderligere inspiration til arbejdet med den pædagogiske læreplan |
| Til at understøtte og inspirere jeres videre arbejde med evalueringskultur og den styrkede pædagogiske læreplan er der udviklet en række øvrige understøttende materialer. Alle inspirationsmaterialer – nuværende og kommende – kan findes på [www.emu.dk/dagtilbud](http://www.emu.dk/dagtilbud) |

|  |  |  |  |
| --- | --- | --- | --- |
|  |  |  | |
| **Redskab til selvevaluering** er en ramme til systematisk at analysere jeres praksis inden for cen­trale områder i den styrkede pædagogiske læreplan. | **Redskab til forankringsproces** indeholder fem tilgange til, hvordan I kan arbejde med forandring og forankring af et stærkt pædagogisk læringsmiljø. | **Podcastserien Børnehøjde** er en faglig podcast om pædagogik og læreplan. Andet tema i serien sætter i tre afsnit fokus på evalueringskultur. Til temaet findes et dialogkort med spørgsmål til refleksion. |
|  |  |  |

|  |  |
| --- | --- |
| Alle materialer kan findes på [www.emu.dk/dagtilbud](http://www.emu.dk/dagtilbud) | **Evaluering af arbejdet med den pædagogiske læreplan**  © 2020 Danmarks Evalueringsinstitut og Børne- og Undervisningsministeriet  Citat med kildeangivelse er tilladt  Design: BGRAPHIC |